Նա նշեց, որ ինտեգրացիոն գործընթացը շատ լավ բան է․«Բայց եթե ինտեգրվում ես առաջադեմ կառույցի, ոչ թե փտախտով հիվանդացած տնտեսական, էլ չեմ ասում՝ քաղաքական կառույցի: Թե՛ Եվրասիական տնտեսական միությունը, թե՛ ՀԱՊԿ-ը կառույցներ են, որոնք բառացիորեն հարմարեցված են այսօրվա ռուսական իշխանությունների քաղաքական կոնյունկտուրային՝ որպես հանգամանքներով պայմանավորված գործընթաց: Այսինքն՝ չի կարելի այն դիտարկել որպես գործընթաց, այստեղ չկա ոչ մի խոշոր տնտեսական ծրագիր, որտեղ ցանկացած անդամ երկիր իր մասնաբաժինն է ունենում»,- նկատեց Խաչատուր Քոքոբելյանը: